text: Per Redacció el	 09/01/2018 Política
  Paeria PDECAT POUM Toni Postius
  El president del grup municipal del PDeCAT, Toni Postius, ha lamentat avui la falta de contacte directe amb l'equip de govern socialista durant els últims dos anys per elaborar una proposta consensuada del proper Pla d'Ordenació Urbanística Municipal (POUM). En una entrevista al programa 'Un dia més' d'UA-1, Postius creu que quan l'alcalde Àngel Ros va presentar l'avanç del POUM fa dos anys li va oferir poder treballar un document de consens entre les dues principals forces polítiques a la Paeria, però que això no ha acabat tenint cap traducció a la pràctica.
  Tot i admetre que s'hi recullen algunes de les millores plantejades a l'avanç presentat fa dos anys, Postius continua veient-hi aspectes que no s'han tingut en compte. Sobre l'increment previst de 25.000 habitatges, considera que abans d'impulsar aquest canvi, caldria tocar de peus a terra: "Aquest any Lleida ha perdut població. A mi em costa de creure que tindrem aquesta necessitat d'habitatges en els pròxims anys i, al final, el que no podem fer és convertir el nou POUM en un instrument d'especulació urbanística".
  Article AnteriorERC a Lleida denuncia les cues que es formen carrer per accedir a l'OMAC durant els dies amb baixes temperatures